armvectores/hy_wikipedia_2023 huggingface dataset:
Կոլոմբո յոգուրտ

Կոլոմբո յոգուրտ, յոգուրտի ամերիկյան ապրանքանիշ, որն առաջին անգամ վաճառվել է 1929 թվականին։ Այն ընտանեկան բիզնեսի արդյունք էր, որը ղեկավարում էին Մասաչուսեթս նահանգի Անդովեր քաղաքում հաստատված հայ գաղթականներ Սարգիս և Ռոզա Կոլոմբոսյանները։ Նրանց արտադրանքը հիմնված էր յոգուրտի հայկական ավանդական պատրաստման մեթոդների վրա։ Բիզնեսը աճ գրանցեց 1960-ականներին՝ յոգուրտի առողջարար օգուտների մասին տեղեկացվածության բարձրացման շնորհիվ։
1993 թվականին Geleral Mills-ը գնեց Կոլոմբո յոգուրտը։


== Ավարտ ==
2010 թ-ին General Mills-ը հայտարարեց, որ ընկերությունը որոշել է հրաժարվել «Կոլոմբո» ապրանքանիշից և կենտրոնանալ յոգուրտի մեկ այլ՝ Yoplait ապրանքանիշի արտադրության վրա։ Արտադրանքի առաքումներն ավարտվեցին 2010 թվականի փետրվարի 12-ին։ General Mills-ը դեռևս արտադրում է սառեցված յոգուրտ՝ Կոլոմբո անունով։
 


== Ծանոթագրություններ ==
Փսիլատոս

Փսիլատոս (հուն․՝ Ψυλλάτος, թուրքերեն՝ Sütlüce), գյուղ Կիպրոս կղզու հյուսիս-արևելքում՝ Կիպրոսի Հանրապետության Ֆամագուստայի շրջանում։
1974 թվականին Թուրքիայի կողմից Հյուսիսային Կիպրոսի ռազմակալումից հետո գյուղը դե ֆակտո մտնում է անկախ Հյուսիսային Կիպրոսի Թուրքական Հանրապետության մեջ։
Ըստ 2011 թվականի մարդահամարի տվյալների գյուղի բնակչությունը կազմում է 291 մարդ, հիմնականում՝ թուրքեր։


== Ծանոթագրություններ ==
Վիլլա (գյուղ, Լասվա շրջան)

Անվան այլ կիրառումների համար տե՛ս՝ Վիլլա (այլ կիրառումներ)Վիլլա (էստ․՝ Villa), գյուղ Էստոնիայի Վիրումաա նահանգի Լասվա շրջանում։
2011 թվականի տվյալներով գյուղում բնակվում էր 18 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սարիևո (գյուղ, Վյազնիկովսկի շրջան)

Սարիևո (ռուս.՝ Сарыево), գյուղ Ռուսաստանի Վլադիմիրի մարզի Վյազնիկովսկի շրջանի կազմում։
Բնակչությունը 2010 թվականին գրանցված տվյալներով կազմում էր 409 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սուբորովկա (այլ կիրառումներ)

Սուբորովկա, կարող է վերաբերել՝

Սուբորովկա - գյուղ Ռուսաստանի Սմոլենսկի մարզի Գլինկովսկի շրջանի կազմում։
Սուբորովկա - գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Սուբորովկա - գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Գրին շրջան (Նյու Յորք)

Անվան այլ կիրառումների համար տե՛ս՝ Գրին շրջան (այլ կիրառումներ)Գրին շրջան (անգլ.՝ Greene County), ԱՄՆ Նյու Յորք նահանգի 62 վարչական միավորներից մեկը։ Ընդհանուր տարածությունը 1.704 կմ² է, բնակչությունը՝ 49.221 մարդ (2010 թ. տվյալներով)։ Շրջկենտրոնն է Քետսքիլ բնակավայրը։ Կազմավորվել է 1800 թ.։
Ստեպնոե (գյուղ, Գլոբինոյի շրջան)

Անվան այլ կիրառումների համար տե՛ս՝ ՍտեպնոեՍտեպնոե (ուկրաիներեն՝ Степне), գյուղ Ուկրաինայի Պոլտավայի մարզի Գլոբինոյի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մեռնել երիտասարդ

«Մեռնել երիտասարդ» (անգլ.՝ Dying Young),  ռեժիսոր Ջոել Շումախերի մելոդրաման։ Հիմնված է Մարտի Լեյմբախի համանուն վեպի վրա, իսկ ֆիլմի գլխավոր դերակատարներն են Ջուլիա Ռոբերթսը, Քեմփբել Սքոթը,  Էլեն Բյորստինը և այլք։ Ֆիլմի համար երաժշտությունը գրել է Ջեյմս Նյուտոն Հովարդը, իսկ այն կատարել է հայտնի ամերիկացի սաքսաֆոնահար Քենի Ջին։


== Դիպաշար (սյուժե) ==
Աղքատ թաղամասից Հիլարի անունով աղջիկն ապրում է աղքատ և մի քիչ գռեհիկ կյանքով։ Մի անգամ նա իր սիրած տղային տեսնում է անկողնում ուրիշ կնոջ հետ։ Հիլարին լքում է նրան և տեղափոխվում ապրելու մայրիկի մոտ։ Մի քանի օր անց նա թերթում գտնում է հայտարարություն, որ պահանջվում է բուժքույր- դայակ։ Նա աշխատանքի է տեղավորվում Վիկտորի՝ հանճարեղ, բայց լեյկիմիայով հիվանդ մարդու մոտ։ Նա սիրահարվում է գեղեցիկ աղջկան և որոշում վերջ դնել բուժմանը։ Վիկտորն ասում է, որ բուժման կուրսն ավարտված է և առաջարկում է մեկնել հյուսիս։ Դրանից հետո, երբ արդեն ապրում էր հյուսիսում, Վիկտորն իրեն լավ է զգում։ Նրա մազերը սկսում են աճել, իսկ նրա սերը Հիլարիի նկատմամբ, պարզվում է, փոխադարձ է։ Հերոսներից յուրաքանչյուրը մյուսին բացահայտում է մեկ այլ, բոլորովին նոր աշխարհ՝ անծանոթ և գեղեցիկ։ Վիկտորի առողջական վիճակը կրկին վատանում է։ Նա սկսում է սիրեցյալից թաքուն դեղորայք ընդունել։ Հիլարին նկատում է վատթարացումը և կանչում է Վիկտորի հորը։ Նա բացահայտում է ողջ ճշմարտությունը, որ Վիկտորը թաքցրել էր իրենից։ Հայրն ուզում է որդուն տեղափոխել հիվանդանոց, սակայն նա որոշել է փախչել։ Հիլարին, հասկանալով նրա մտադրությունները, հասնում է նրա հետևից, և սրտաբաց-սրտառուչ զրույցից հետո Վիկտորը համաձայնում է բուժվել։


== Դերերում ==
Ջուլիա Ռոբերտս- Հիլարի Օ ' Նիլ
Քեմփբել Սքոթ - Վիկտոր Գեդիս
Վինսենթ Դ'Օնոֆրիո - Գորդոն
Քոլին Դյուհերսթ - Էսթել Ուիթեր
Դևիդ Սելբի- Ռիչարդ Գեդիս
Էլեն Բյորստին - Տիկին Օ ' Նիլ
Դիոն Անդերսոն- Կապի
Ջորջ Մարտին- Մալաչի
Էյ Ջեյ Ջոնսոն- Սոնա
Դենիել Բիր- Դենի


== Ծանոթագրություններ ==


== Արտաքին հղումներ ==
«Մեռնել երիտասարդ»(անգլ.) ֆիլմը Internet Movie Database կայքում
«Մեռնել երիտասարդ»(անգլ.) ֆիլմը Rotten Tomatoes կայքում
Ֆիլմի ստեղծման պատմությունը
(6314) 1990 SQ16

(6314) 1990 SQ16, աստերոիդ աստերոիդների հիմնական գոտում։ Հայտնաբերվել է 1990 թվականի սեպտեմբերի 17-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,256848 ա. մ., առավելագույնը մոտենում է 1,9658 ա. մ. հեռավորության վրա և հեռանում 2,5479 ա. մ.։ Արեգակի շուրջ մեկ ամբողջական պտույտ է կատարում 1238,37 երկրային օրվա ընթացքում, իր ուղեծրով շարժվելով միջինում 0,290704 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,22° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6314) 1990 SQ16 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ճիաթուրայի շրջան

Ճիաթուրայի շրջան (վրաց.՝ ჭიათურის მუნიციპალიტეტი՝ ճիաթուրաս մունիցիպալիտետի) 2-րդ մակարդակի վարչական միավոր է Վրաստանում։ Մտնում է Իմերեթի մարզի կազմի մեջ։ Վարչական կենտրոնը Ճիաթուրա քաղաքն է։
Սալտա (գյուղ, Գուբինսկի շրջան)

Անվան այլ կիրառումների համար տե՛ս՝ Սալտա (այլ կիրառումներ)Սալտա (ռուս.՝ Салта), գյուղ Ռուսաստանի Դաղստան հանրապետության Գուբինսկի շրջանի կազմում։
Բնակչությունը 2010 թվականին գրանցված տվյալներով կազմում էր 683 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կիռվեկյուլա (գյուղ, Տապա շրջան)

Անվան այլ կիրառումների համար տե՛ս՝ ԿիռվեկյուլաԿիռվեկյուլա (էստ․՝ Kõrveküla), գյուղ Էստոնիայի Լյաենե-Վիրումաա նահանգի Տապա շրջանում։
2011 թվականի տվյալներով գյուղում բնակվում էր 10 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բարսի (ճանապարհային կայան)

Բարսի, ճանապարհային կայան Սեբաստիայից Կոնիա տանող ուղեգծում։ Հիշատակում է թուրք պատմագիր Քյաթիբ Ջելեբին։


== Ծանոթագրություններ ==
Վենեսուելայի փոստի և փոստային դրոշմանիշերի պատմություն

Վենեսուելայի փոստի և փոստային դրոշմանիշերի պատմություն,  Վենեսուելայի փոստի և փոստային դրոշմանիշերի պատմությունը լուսաբանում է Վենեսուելայում փոստային կապի զարգացման ընթացքը։ Երկրի փոստային վարչությունը 1859 թվականից հրատարակում է սեփական փոստային դրոշմանիշեր և 1880 թվականից անդամակցում է Համաշխարհային փոստային միությանը (ՀՓՄ)։ Վենեսուելայի ժամանակակից փոստային օպերատորը համարվում է Ipostel-ը։


== Փոստի զարգացում ==
Վենեսուելայի տարածքում փոստի պատմությունը պայմանականորեն համապատասխանում է երկու ժամանակահատվածների, երբ նա համարվում էր իսպանական գաղութ և երբ դարձավ հանրապետություն 1821 թվականին նվաճելով անկախություն, սկզբնապես համարվելով Մեծ Կոլումբիայի մի մասը։  Գաղութային շրջանի  փոստային առաքումներում կարելի է նկատել մեկ տողանի փոստային նշագրումներ։ Մեծ Կոլումբիայի կազմում եղած ժամանակահատվածի փոստային դրոշմակնիքները ձվաձև էին,  1842-1859 թվականներին դրանք կլորավուն էին։ 1818 թվականից վենեսուելական փոստը Լա-Գուայրից փոխադրվում է Սենտ-Տոմաս դեպի Եվրոպա հետագա առաքումների կազմակերպման նպատակով;
1863 թվականին  կապիտան Ռոբերտ Տոդդին (անգլերեն` Robert Todd) և իր  ընկերությանը տրամադրվում է մասնավոր կոնցեսիա  Լա-Գուայրոյի, Պուերտո-Կաբելյոի և Սենտ-Թոմասի միջև փոստային առաքումներ իրականացնելու համար։ Վերահսկողությունում կատարված բազմաթիվ փոփոխություններից  հետո այս նավային փոստային ծառայությունը վերջին հաշվով անցնում է մրցակիցներին։ 1880 թվականի հունվարի 1-ից  Վենեսուելան մտնում է ՀՓԾ մասնակից երկրների կազմի մեջ։
1911 թվականից Վենեսուելան համարվում է նաև ամերիկյան երկրների, Իսպանիայի և Պորտուգալիայի Փոստային միության (UPAEP)-ի անդամ։ 1937 թվականի հոկտեմբերի1-ից Իսպանիայի կողմից շրջանառության մեջ մտցվեց ամերիկա-իսպանական  պատասխան կտրոնը (իսպանրեն` Cupón-respuesta americoespañol): Այն տարածվում է փոստային միության անդամ երկրներում` ներառյալ Վենեսուելայում մինչև 1956 թվականի փետրվարի 29-ը։ Ներկայունս երկրում փոստային սպասարկման համար պատասխանատու է Ipostel ձեռնարկությունը  (Instituto Postal Telegráfico de Venezuela,  « Վենեսուելայի Փոստ-հեռագրային ինստիտուտ»), որը  ենթարկվում է Գիտության տեխնոլոգիաների և նորարարության գծով ժողովրդական իշխանության նախարարությանը։


== Փոստային նամականիշերի թողարկում ==
1859-1963 թվականներին տպագրվել է 1452 նամականիշեր և 11 բլոկներ։

«Correo de Venezuela» («Վենեսուելայի փոստ»)
«Federación Venezolana» («Վենեսուելայի Ֆեդերացիա»)
«Correo de los Е.Е. U.U. de Veneza» («Վենեսուելայի Միացյալ Նահանգների փոստ»)
«Venezuela» («Վենեսուելա»)
«Correos de Venezuela» («Վենեսուելայի փոստ»);
«Е.Е. U.U. de Venezuela» («Վենեսուելայի Միացյալ Նահանգներ»)
«Republica de Venezuela» («Վենեսուելայի Հանրապետություն»)
:


== Գրականություն ==
Blanco A. Venezuela Catálogo especializado de estampillas. — Caracas, Venezuela, 2009. — 183 p. — ISBN 980-300-176-0.
Espejo D., José P. La Filatelia Mundial y Venezolana. — Caracas, Venezuela: Cuadernos Lagoven, Lagoven, S.A., 1990. — 131p. — ISBN 980-259-332-X.


== Ծանոթագրություններ ==


== Արտաքին հղումներ ==
The «Correos» Stamps of Venezuela (англ.). Stamp Resources: Philatelic Library. Jenkintown[en], PA, USA: Apfelbaum, Inc..
Արզնի-Շամիրամի ջրանցք

Արզնի-Շամիրամի ջրանցք, ոռոգում է Արարատի, Արմավիրի, Արագածոտնի և Կոտայքի մարզերի շուրջ 30 հազար  հա հողատարածությունները։ Մայր ջրանցքը (երկարությունը՝ մոտ 92 կմ) սկիզբ է առնում Արզնիի հիդրոէլեկտրակայանը սնող ճնշման ավազանից և սկզբնամասում ունի 25 մ3/վրկ թողունակություն։ Շինարարությունն ավարտվել է 1973 թվականին։ 2010-ականների սկզբին կատարվել են վերանորոգման աշխատանքներ։ Ջրանցքիհամակարգում կառուցվել է ՓՀԷԿ


== Ծանոթագրություններ ==


== Արտաքին հղումներ ==
«Արզնի- Շամիրամ» մայր ջրանցք
Մեքենագիտություն

Մեքենագիտություն, մեքենաների մասին գիտություն, միավորում է մեքենաշինության հետ կապված առավել ընդհանուր հարցերին վերաբերող գիտական հետազոտությունների համախումբ՝ անկախ մեքենայի ճյուղային պատկանելությունից և նպատակային նշանակումից։ Մեքենագիտությունը ներառնում է մեքենաների և մեխանիզմների տեսությունը, մեքենաշինության մեշ կիրառվող նյութերի հատկություններն ուսումնասիրող առարկաները (օրինակ, մետաղագիտություն), շահագործման տարբեր պայմաններում մեքենաների դետալների և հանգույցների ամրությունն ու կրող ունակությունն ուսումնասիրող առարկաները, շփման տեսությունը, մեքենաների հանգույցներում դետալների մաշման հետազոտումը, որոնց հիման վրա լուծվում են օ․գ․գ-ի բարձրացման, մեքենաների պաշարների մեծացման, դրանց երկարակեցության, պատրաստման օպտիմալ տեխնոլոգիական պրոցեսների հետազոտման, մեքենաշինության մեշ՝ հուսալիության պրոբլեմները, էներգիայի ռացիոնալ օգտագործման, մեքենաների արտադրողականության և տնտեսողաբերության բարձրացման հարցերը, մեքենաներում ավտոմատ կառավարման պրոբլեմները և այլն։ Մեքենագիտության զարգացումը կախված է ավտոմատիկայի, աերոև գազադինամիկայի, հիդրոդինամիկայի, թերմոդինամիկայի, ֆիզիկայի, քիմիայի, էլեկտրոնիկայի և գիտության այլ բնագավառների նվաճումների հետ։ Իր հերթին էլ Մեքենագիտությունը նըպաստում է գիտության այս ճյուղերի զարգացմանը։
Կրծկալ

Կրծկալ, ներքնազգեստ, որի հիմնական նպատակը այն կրողի կրծքերը փակելն է։ Կախված իրենց ձևից՝ կրծկալներն ունեն տարբեր նպատակներ, օրինակ՝ հավաքել կրծքերը, ընդգծել կնոջ կրծքերի չափսերը, մասամբ ցույց տալ դրանք (դեկոլտե), ինչպես նաև էսթետիկ, նորաձև կամ պրակտիկ այլ նպատակադրումները։ Լողազգեստները, կանացի անթև շապիկները և մեջքը բաց զգեստները կարող են ունենալ կրծկալին փոխարինող հատուկ «բաժակներ»։ Հղի կանանց համար ստեղծվել են հատուկ կրծկալներ, որոնք հեշտացնում են կրծքով կերակրումը։ Կան կանայք, որոնք կրծկալ հագնում են բժշկական և վիրահատական պատճառներից ելնելով, սակայն կանանց մեծամասնությունը կրծկալներ կրում են նորաձևության և մշակութային պատճառներից ելնելով։ Ոչ մի ապացույց չկա, որ կրծկալները կանխում են կրծքերի՝ տարիքի  հետ զուգակցվող կախ ընկնելը։
Բացի իրենց հիմնական գործառույթից, կրծկալները ստացել են նաև այլ նշանակություն։ Կանանց՝ ինչ տեսակի կրծկալ կրելը գիտակցաբար կամ անգիտակցաբար ազդում է կնոջ կատարյալ մարմնի կառուցվածքի սոցիալական ընկալումների վրա։ Սա ժամանակի հետ վերափոխվում է։ Կրծկալը դարձել է նորաձևության տարր, և հաճախ այն կրողը նպատակայնորեն ցուցադրում է այն։ Կրծկալները նաև հագնում են առանձին՝ որպես վերնազգեստ։
Կրծկալները իրենցից ներկայացնում են բազմաթիվ մասերից պատրաստված բարդ զգեստ։ Արտադրություններում ստեղծվում են կատարյալ, ստանդարտ չափսերի կրծկալներ, որոնք հաճախ չեն համապատասխանում շատ կանանց մարմիններին։ Կազմակերպությունները ստեղծում են այնպիսի կրծկալներ, որոնք տպավություն են ստեղծում, թե դրանք կրելը կրծքերն ավելի փարթամ և նրբագեղ են դարձնում՝ դրանով ազդելով գնորդի վրա։ Այս բոլոր մարտահրավերների պատճառով կանայք դժվարանում եմ իրենց մարմնի համար նախատեսված ճիշտ կրծկալ գտնել։ Երբ, այնուամենայիվ, կայանք գտնում են համապատասխան կրծկալը, նրանք հակված են լինում շարունակ հագնել նույն կրծկալը՝ հաշվի չառնելով քաշի ավելացումը կամ նվազումը։ Այս բոլոր գործոնները հանգեցնում են նրան, որ կրկծալ հագնող կանանց 85 տոկոսը ընտրում և հագնում են իրենց չափսերին ոչ համապատասխան կրծկալներ։ Ճիշտ կրծկալ գտնելու խնդրի պատճառով կանանց մեծամասնությունը կրծկալ կրելիս շարունակ անհարմարության զգացում է ունենում։


== Պատմություն ==
Կրծքերը ծածկող հագուստ կրելը գալիս է դեռ Հին Հունաստանից։ Կանայք կրում էին ապոդեմոսներ, ավելի ուշ՝ stēthodesmē-ներ, մաստոդեսմոսներ և մաստոդետոններ, որոնք ծառայում էին կրծքերը փակելու համար և պատրաստված էին բրդից կամ սպիտակեղենից։ Հռոմեացի կանայք կրծկալներ կրում էին սպորտով զբաղվելու ժամանակ (սա փաստող նկարներ հնարավոր է տեսնել Վիլլա դել Կասալե հռոմեական վիլլայի խճանկարների վրա, որոնք հայտնի են նաև «Բիկինի մոզաիկա» անվանմամբ)։

Ավստրիայի Արևեյան Տիրոլ էքսկլավում հայտնաբերվել են կրծկալ հիշեցնող սպիտակեղենի տեքստիլ կտորներ, որոնք թվագրվում են 1440-1485 թվականներին։ Ինսբրուքի համալսարանի պրոֆեսորները այս գտածոները եզակի էին համարում, քանի որ մինչ այդ ոչ ոք չէր հավատում, որ 15-րդ դարում կանայք կարող էին կրծկալ կրել։
16-րդ դարում Արևմտյան աշխարհի հարուստ կանանց ներքնազգեստները հիմնականում կորսետներն էին, որոնք բարձրացնում էին այն կրողի կրծքերը և դրանք ավելի փարթամ ցույց տալիս։ 19-րդ դարի վերջում արդեն հագուստի դիզայներներն փորձում էին գտնել այլընտրանքային ուղիներ՝ կորսետները տարբեր մասերի բաժանելով։


== Ծանոթագրություններ ==
Ադիս Հարմանդյան

Ադիս Հարմանդյան (արևմտահայերեն` Ատիս Հարմանտեան, հունվարի 14, 1945(1945-01-14), Բեյրութ, Լիբանան - սեպտեմբերի 1, 2019(2019-09-01), Սանտա Մոնիկա, Լոս Անջելես շրջան, Կալիֆոռնիա, ԱՄՆ), լիբանանահայ երգիչ։ Բնակվել է Լոս Անջելեսում։
Հարմանդյանը հայ փոփ երգերի միջազգային ռահվիրան է, քանի որ հայկական էստրադային երաժշտությունը սկսվել է Հարմանդյանի հիթերով, որոնց խոսքի հեղինակն էր Հասմիկ Մանասերյանը։ Առաջինը լույս է տեսել և հանրաճանաչ դարձել «Ծաղիկներ» երգը։ Հայտնի երգերից են «Նունե», «Գարուն Գարուն», «Այլ աչեր», «Ախթամար»։ Թողարկել է մոտավորապես 30 ալբոմ։
Մահացել է 2019 թվականի սեպտեմբերի 1-ին՝  քաղցկեղի դեմ 15 տարի պայքարելուց հետո։


== Ծանոթագրություններ ==


== Արտաքին հղումներ ==
Ադիս Հարմանդյանի էջը MySpace կայքում
Ադիս Հարմանդյանի էջը armenianmusic.com կայքում Archived 2011-07-07 at the Wayback Machine.
Հնչյունագրություն

Հնչյունագրություն, հնչյունական գիր, գրության տեսակ, որի մեջ գրային նշանները՝ տառերը, արտահայտում են առանձին հնչյուններ (և ոչ վանկեր կամ գաղափարագրեր)։ Հնչյունագրությունը հակադրվում է վանկային գրությանը (օրինակ, ճապոնական գրին) և գաղափարագրությանը (օրինակ, չինական գրին)։ Հնչյունագրությունը գրության առավել տարածված տեսակներից է. այն ընկած է հայերեն, ռուսերեն, եվրոպական և այլ լեզուևերի այբուբենների հիմքում։ Սակայն գրության և արտասանության միջև գոյություն չունի լիակատար համապատասխանություն։ Բառերի արտասանության ճշգրիտ պատկերն արտացոլելու համար դիմում են տառադարձությանը (transcription)։
Զվյոզդոչկա (քաղաքատիպ ավան, Ուստ-Մայսկի ուլուս)

Զվյոզդոչկա (ռուս.՝ Звёздочка), քաղաքատիպ ավան Ռուսաստանի, Սախա-Յակուտիայի հանրապետության Ուստ-Մայսկի ուլուսի կազմում։
Բնակչությունը 2010 թվականին գրանցված տվյալներով կազմում էր 408 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կիրժաչի շրջան

Կիրժաչի շրջան (ռուս.՝ Киржачский район), մունիցիպալ շրջան Ռուսաստանի Դաշնության Վլադիմիրի մարզում։
Ստեղծվել է 1929 թվականին։ Վարչական կենտրոնը՝ Կիրժաչ։


== Աշխարհագրություն ==
Շրջանի տարածքի մակերեսը կազմում է 1135 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 42159 մարդ։ Բնակչության խտությունը կազմում էր 37,14 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Холодно (երգ)

«Холодно», Օկեան Էլզի ուկրաինական ռոք խմբի 2002 թվականին թողարկված սինգլը Суперсиметрія (2003) ձայնասկավառակից։ 2002 թվականին Լվով քաղաքում ներկայացվել է երգի տեսահոլովակը։


== Երգացանկ ==
Холодно (4։34)
Susy (4։04)
Холодно (ambient version) (4։39)


== Բառեր ==
Երաժշտությունն ու բառերը՝ Սվյատոսլավ Վակարչուկ 
Холодно... 
Якби не було і як би не дуло в твоє вікно, 
З ким би не йшла до сну, 
В тобі я втоплю свою весну.
Все одно, 
Хто б не лишився з тобою сховатися від дощу, 
Або лишив одну, 
В тобі я знайду свою весну. 
Կրկներգ 
Як же так? Як же так? 
Я один не засну. 
В тобі я втоплю свою весну. 
Холодно... 
Як би не було і як не боліла б твоя любов, 
З ким не вела б війну, 
В тобі я втоплю свою весну. 
Боязно 
Як би не було тобі десь опівночі сам-на-сам, 
Знай, все одно знайду 
І тебе – вип’ю свою весну.


== Երաժիշտներ ==
Սվյատոսլավ Վակարչուկ՝ վոկալ
Վլադիմիր Օպսենիցա՝ կիթառ
Դենիս Դուդկո՝ բաս կիթառ
Միլոշ Էլիչ՝ ստեղնաշարային գործիքներ
ԴԵնիս Գլինին՝ հարվածային գործիքներ։


== Ծանոթագրություններ ==


== Արտաքին հղումներ ==
 «Холодно» (անգլ.)
Էրիկա Յոնգ

Էրիկա Յոնգ (անգլ.՝ Erica Jong, ծնված՝ Մանն, (անգլ.՝ Mann), մարտի 26, 1942(1942-03-26)[…], Նյու Յորք, Նյու Յորք, ԱՄՆ), ամերիկացի գրող, CUNY Սթաթեն Այլենդի քոլոջի պատվավոր դոկտոր։


== Կյանք ու գործունեություն ==
Էրիկա Յոնգը ծնվել է հրեական ընտանիքում։ Ավարտել է Բառնարդի քոլեջը՝ 1963 թվականին ստանալով անգլերենի բակալավրի աստիճան։ Իսկ 1965 թվականին ստացել է 18-րդ դարի անգլերեն գրականության և արվեստի մագիստրոսի կոչում Կոլումբիայի համալսարանում։


== Ստեղծագործություններ ==
1973 թվականին լույս տեսած նրա առաջին՝ «Վախ թռիչքից» (անգլ.՝ Fear of Flying) վեպը  դարձել է լավագույն վաճառվող գիրք և նրան ճանաչում է բերել։ Նրա հետագա երեք ստեղծագործություններն էին՝ «Ինչպե՞ս կյանքդ փրկես», «Պարաշյուտներ և համբույրներ» և «Յուրաքանչյուր կնոջ բլյուզը»։
1987 թվականին հրապարակված «Սերենիսիմա` վեպ Վենետիկի մասին» (անգլ.՝ Serenissima: A Novel of Venice) գրքում Յոնգը ներկայացրել է Վ.Շեքսպիրի «Վենետիկի վաճառականը» կատակերգության ապաիմաստավորումը։
Էրիկա Յոնգը չորս անգամ ամուսնացել է։ Նրա ներկայիս ազգանունը երկրորդ ամուսնու ազգանունն է։ Երրորդ ամուսնությունից ունի մեկ դուստր՝ Մոլլին, որը ծնվել է 1978 թվականին։ Նա նույնպես գրող է։
Էրիկա Յոնգը  1975 թվականին արժանացել է Զ. Ֆրեյդի անվան Իտալական գրական մրցանակի դափնեկրի կոչմանը։ Իսկ 2009 թվականին Ֆերնանդա Պիվանոյի անվան իտալական մրցանակի առաջին դափնեկրի կոչմանն է արժանացել։ 2006 թվականին Playboy ամսագիրը իր հրապարակած «Մարդկության պատմության մեջ քսանհինգ սեռական վեպերի» շարքում Էրիկա Ջոնգի «Ես չեմ վախենում թռչել» վեպը դասել է 13-րդ տեղում։


== Ծանոթագրություններ ==


== Արտաքին հղումներ ==
Պաշտոնական կայք
Հանրագիտական մեծ բառարան
Կապելա դու Ալտու Ալեգրի

Կապելա դու Ալտու Ալեգրի (պորտ.՝ Capela do Alto Alegre), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Հյուսիս-արևմտյան նահանգի Բաիա մարզում։ Մտնում է Սեռինիա գավառի կազմի մեջ։ Բնակչությունը կազմում է 12 311մարդ՝ 2006 թվականի տվյալներով։ Գրավում է 655,805 կմ2 տարածք։ Բնակչության խտությունը՝ 18,7 մարդ/կմ²։


== Պատմություն ==
Քաղաքը հիմնադրվել է 1912 թվականի ապրիլի 17-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝  26.557.000,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.213,08 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,634 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Կլիման կիսաանապատային է։


== Ծանոթագրություններ ==
Սմբակավորներ

Սմբակավորներ (Ungulata), կաթնասուն կենդանիների վերնակարգ։
Ընդգրկում է 5 կարգ՝
1. միասմբակավորներ, 2․ երկսմբակավորներ, 3․ կնճիթավորներ, 4․ սիրեններ, 5․ դամաններ։
Սմբակավորների մեծամասնությունն ունի սմբակներ։ Մարմնի չափերը տատանվում են նապաստակի մեծությունից (դամաններ) մինչև փղերը։ Բուսակեր են, հազվադեպ՝ ամենակեր։ Տարածված են բոլոր մայրցամաքներում, բացի Անտարկտիդայից (Ավստրալիա տարվել են), ինչպես նաև որոշ ծովերի առափնյա ջրերում (սիրեններ)։ Ծագել են նախնադարյան սմբակավոր կոնդիլարթրներից։ Բազմաթիվ սմբակավորներ արդյունագործության օբյեկտ են։ Սմբակավորներ վերնակարգին են պատկանում ամենաարժեքավոր ընտանի կենդանիները՝ ձիերը, եղջերավոր անասունները, խոզերը, ուղտերը և այլն։
Քլեբերգ շրջան (Տեխաս)

Քլեբերգ շրջան (անգլ.՝ Kleberg County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.256 կմ² է, բնակչությունը՝ 31.549 մարդ (2000 թ. տվյալներով)։ Շրջկենտրոնն է Քինգսվիլ բնակավայրը։ Կազմավորվել է 1913 թ.։
Չեմիտոկվաջե

Չեմիտոկվաջե (ռուս.՝ Чемитоквадже), միկրոշրջան Ռուսաստանի Դաշնության Կրասնոդարի երկրամասի Մեծ Սոչիի Լազարևսկի շրջանում։ Գտնվում է շրջկենտրոն հանդիսացող Լազարևսկոյե միկրոշրջանից 10 կմ հարավ-արևելք, իսկ Սոչիի կենտրոնից 53 կմ հյուսիս-արևմուտք, ծովի մակարդակից 30 մ բարձրության վրա։


== Անվանումը ==
Ավանի անվանումը (ադըղեերեն` Цурмытыкъуаджэ) թարգմանաբար նշանակում է «Չերմիտ տոհմի աուլ»։ Մինչ Կովկասյան պատերազմի ավարտը (1864 թ.), այս տարածքում ապրել է շափսուղական Չերմիտ տոհմը։


== Պատմական ակնարկ ==
Կովկասյան պատերազմի ավարտից հետո, այս տարածքի տեղաբնիկ մուսուլմանական ողջ բնակչությունը, մուհաջիրության արդյունքում տեղահանվել է և աքսորվել Օսմանյան կայսրություն, քանի որ չէին ցանկանում հպատակվել Ռուսական կայսրությանը։ Այդ պատճառով նշված տարածքը որոշ ժամանակով ամայացավ։
1867 թվականին Չեմիտոկվաջե գետի ցածրադիր վայրերի տարածքը, Վոլկոնսկի իշխանները նվիրեցին պրոֆեսոր Սերգեյ Բոտկինին` երեխաներին հաջողությամբ բուժելու համար։ Աստիճանաբար այս տարածքում սկսել են բնակություն հաստատել ռուսներ և Օսմանյան կայսրությունից գաղթած հայեր և հույներ։ 20-րդ դարի սկզբին, Սերգեյ Բոտկինի կալվածքը գնել է պրոֆեսոր Նիկոլայ Ժուկովսկին։ 1934 թվականին, Ժուկովսկու առանձնատան տեղում ստեղծվեց նրա անվան հանգստյան տունը։
1961 թվականին, Չեմիտոկվաջե ավանը ընդգրկվել է Սոչի քաղաքի կազմի մեջ և ստացել ներքաղաքային միկրոշրջանի կարգավիճակ։
Հայերի հիմնական զանգվածը եկել է շրջակա գյուղերից` 1930 թվականին։


== Բնակչությունը ==
Չեմիտոկվաջե ավանում ներկայումս բնակվում են հայեր, ռուսներ, չերքեզներ և այլ ազգերի ներկայացուցիչներ, ովքեր զբաղվում են բանջարաբուծությամբ, պտղաբուծությամբ, ինչպես նաև ծխախոտի ու թեյի մշակությամբ։
Ավանում գործում են ութամյա դպրոց, ակումբ, բուժկայան, հանգստյան տներ, հյուրանոցներ և Ռուսաստանի օդուժի առողջարանը։


== Տեսարժան վայրեր ==
Չեմիտոկվաջեի տարածքում է գտնվում Ռուսաստանի ամենաբարձր ավտոմոբիլային կամուրջը (բարձրությունը` 80 մ)։ Բացի այդ, ավանի տարածքում պահպանվել են հինավուրց դոլմենների մնացորդներ, ինչպես նաև 1-6-րդ դարերի հռոմեական բերդի ավերակները։


== Ծանոթագրություններ ==


== Արտաքին հղումներ ==
Չեմիտոկվաջե ավանը Archived 2017-09-21 at the Wayback Machine.
Չեմիտոկվաջեի մասին
Առողջարաններ Չեմիտոկվաջեում
Օրփեոս թատրոն (Լոս Անջելես)

Օրփեոս թատրոն, գտնվում է Լոս Անջելեսի Բրոդվեյ կենտրոնական փողոցում։


== Անվանում և պատմություն ==
Թատրոնի անվանումն անմիջականորեն կապված է հունական դիցաբանության մեջ լեգենդար երգիչ և երաժիշտ Օրփեոսի անվան հետ։ Օրփեոսը, Ապոլլոնից ստանալով իր ոսկե քնարը,  կարողանում էր իր պոեզիայով ու երգերով կախարդել մարդկանց, ժայռեր շարժել, հանգստացնել վայրի գազաններին։
1923 թվականին, երբ պլանավորվում էր Օրփեոսի թատրոնի կառուցումը, դժվար էր կանխատեսել նրա հետագա կարևորությունը։
Շենքի ճակատային մասը կառուցվել է 1926 թվականին՝ ճարտարապետ Ալբերտ Լանսբուրգի (անգլ.՝ G. Albert Lansburgh) նախագծով՝ բոզար ճարտարապետական ոճով։ Ալբերտ Լանսբուրգը թատրոնի ինտերիերը ստեղծել է ֆրանսիական բարոկկոյի ոճով՝ սրահում մեծաթիվ մարմարներով, բյուրեղապակյա ջահերով և շքեղ կահույքով։
Թատոնը սկզբնապես նախատեսված էր վոդևիլյան ներկայացումների համար։ Մեծ ճգնաժամի ընթացքում այն փակվում է, բայց՝ ժամանակավոր։
Թատրոնի համար արժեքավոր ձեռքբերում էր 1928 թվականին Wurlitzer ամերիկական ընկերությունից  երաժշտական գործիք գնելը։ Wurlitzer ընկերությունը ստեղծվել էր 1853 թվականին Ցինցինատիում՝ գերմանացի ներգաղթյալ Ռուդոլֆ Վուրլիտցերի (գերմ.՝ Rudolph Wurlitzer) կողմից։
Միայն 90 տարի հետո՝ 2018 թվականին, երաժշտական գործիքը ապամոնտաժվում է և ուղարկվում  Չիկագո՝ վերանորոգման։


== Ներկայացումերի վայր ==
Բացման օրվանից (1926 թ.փետրվարի 15)  Օրփեոսի թատրոնը առաջատար դիրք է գրավել շոու-բիզնեսում։ Այստեղ ելույթ են ունեցել այնպիպի հայտնիներ, ինչպիսիք են հայտնի մերկապարուհի Սալլի Ռանդը, կատակերգուներ Մարկս եղբայրները  (անգլ. Marx Brothers), Ուիլլ Ռոջերսը (անգլ. William "Will" Penn Adair Rogers),  Ջուդի Գառլենդը (անգլ. Judy Garland), Ջեկ Բեննին, ինչպես նաև  ջազ նվագողներ Լինա Հորնը (անգլ.՝ Lena Mary Calhoun Horne), Էլլա Ֆիցջերալդը (անգլ.՝ Ella Jane Fitzgerald) և Դյուկ Էլլինգթոնը (անգլ. Duke Ellington) : Մինչև 1850 թվականը թատրոնում վոդևիլներ էին ցուցադրվում։ 1960 թվականին այստեղ տեղի էին ունենում ռոքնռոլի ռահվիրաներ Լիթլ Ռիչարդի, Արետա Ֆրանկլինի և Սթիվի Ուանդերի համերգները։
1989 թվականի վերանորոգումից հետո վերաբացված թատրոնում համերգներ էին տեղի ունենում, ցուցադրվում էին ֆիլմեր, նկարահանվում էին հեռուստահաղորդումներ և ֆիլմեր, կատարվում ֆոտո և վիդեոնկարահանումներ։ 1991 թվականին մենակատար Վիլե Վալոյի, կիթառահար Միկո Լինդստրյոմի և բաս կիթառահար Միգե Պանանենի կողմից ստեղծված ֆիննական  HIM ռոք խումբը  2007 թվականին այստեղ է ձայնագրում իր առաջին՝ Digital Versatile Doom ալբոմը :


== Պատկերասրահ ==

		
		
		
		


== Ծանոթագրություներ ==


== Հղումներ ==
Архивные фотографии здания в городской среде(անգլ.)
Фотографии театральных интерьеров(անգլ.)
Orpheum Theatre: history(անգլ.)
Արբա (այլ կիրառումներ)

Արբա, կարող է վերաբերել՝

Արբա - գետակ Արաքսի ավազանում, նրան է միանում ձախից, Նախիջևան քաղաքից քիչ արևելք, Հին Ջուղայի մետակայքում
Արբա - կոմունա Իտալիայում։ Գտնվում է Ֆրիուլի Վենետիկ Ջուլիա մարզում՝ Պարդենոնե գավառում
Մադագասկարյան ձկնկուլ

Մադագասկարյան ձկնկուլ (լատ.՝ Ardea humbloti), ձկնկուլների ընտանիքի հազվագյուտ թռչուն։ Տեսակի անվանումը տրվել է ի պատիվ ֆրանսիացի բուսաբան Լեոն Ումբլոյի։


== Նկարագրություն ==
Մադագասկարյան ձկնկուլի մարմնի երկարությունը հասնում է 90 սմ-ի։ Փետուրները առավելապես ունեն մոխրագույն գունավորում։


== Տարածվածություն ==
Տեսակը տարածված է Մադագասկարում, առավելապես կղզու հյուսիսում և արևմուտքում, ինչպես նաև Ալաուտա լճի ափին։ Բացի այդ, թռչուններին կարելի է տեսնել նաև Կոմարյան կղզիներում, Մայոտտեում և Ալդաբրա ատոլում։ Մադագասկարյան ձկնկուլները տարածված են խոնավ շրջաններում։
Տեսակի պոպուլյացիան հաշվվում է 1 000-ից 3 000 թռչուն, որն էլ ենթադրում է, որ կենդանիները գտնվում են բնաջնջման սպառնալիքի տակ։ Դրան նպաստում են մի կողմից որսորդները, մյուս կողմից կենսատարածքների հատումները և ճահիճների չորացումները։


== Ծանոթագրություններ ==
(5676) Վոլտեր

(5676) Վոլտայր (անգլ.՝ Voltaire), աստերոիդ աստերոիդների հիմնական գոտում։ Հայտնաբերվել է 1986 թվականի սեպտեմբերի 9-ին Լյուդմիլա Կարաչկինայի կողմից Նաուչնիում։
Միջին հեռավորությունը Արեգակից կազմում է 2,485716 ա. մ., առավելագույնը մոտենում է 2,0476 ա. մ. հեռավորության վրա և հեռանում 2,9239 ա. մ.։ Արեգակի շուրջ մեկ ամբողջական պտույտ է կատարում 1431,45 երկրային օրվա ընթացքում, իր ուղեծրով շարժվելով միջինում 0,251494 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,99° անկյուն։


== Անուն ==
Անունն ստացել է 18րդ դարի ֆրանսիացի լուսավորիչ-փիլիսոփա Վոլտերի պատվին։


== Տես նաև ==
Աստերոիդների ցանկ (5601-5700)
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5676) Վոլտայր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վանիկ Վարդանյան

Վանիկ Բաշխիկի Վարդանյան (1953, Լեռնանիստ, Ախտայի շրջան, Հայկական ԽՍՀ, ԽՍՀՄ), հայ իրավաբան, Գեղարքունիքի մարզի ընդհանուր իրավասության դատարանի դատավոր (2008)։


== Կենսագրություն ==
Ծնվել 1953 թվականին Լեռնանիստ գյուղում, Աբովյանի շրջան, Հայկական ԽՍՀ։ 1973-1975 թվականներին ծառայել է ԽՍՀՄ Զինված ուժերում։


=== Կրթություն ===
1975-1981 թվականներին սովորել ԵՊՀ իրավաբանական ‎ֆակուլտետի հեռակա բաժնում։


=== Աշխատանքային գործունեություն ===
1982 թվականից ծառայության է անցել ՀՀ Ոստիկանության համակարգում` նշանակվելով Հրազդանի ՆԳ բաժնի տեղամասային տեսուչի պաշտոնում։
1991 թվականին, նշանակվել է Հրազդանի ՆԳ բաժնի քննչական բաժանմունքի քննիչ։
1992 թվականին, նշանակվել է Հրազդանի ՆԳ բաժնի քննչական բաժանմունքի ավագ քննիչ։
2006 թվականին, նշանակվել ՀՀ Ոստիկանության ՔԳՎ ենթակա ստորաբաժանումների Կոտայքի մարզի քննչական բաժնի հատկապես կարևորագույն գործերով ավագ քննիչ։
2008 թվականից, աշխատում է Գեղարքունիքի մարզի ընդհանուր իրավասության դատարանի դատավոր։


== Կաշառակերության մեղադրանք ==


== Ընտանիք ==
Նա ամուսնացած է, ունի երկու երեխա։


== Արտաքին հղումներ ==
Դատավոր Վանիկ Վարդանյանը կոպտորեն խախտում է ՀՀ օրենքները


== Ծանոթագրություններ ==
Կամականի գավառ

Կամականի գավառ (պորտ.՝ Microrregião de Camaquã), գավառ Բրազիլիայում, մտնում է Ռիու Գրանդու դու Սուլ նահանգի մեջ։ Մի մաս է կազմում Պորտու Ալեգրիի ագլոմերացիա (մեզոշրջան) գավառը։ Բնակչությունը կազմում է 131 283 մարդ, ըստ 2005 թվականի տվյալների։ Տարածքը կազմում է  5 819,650 կմ2։ Բնակչության խտությունը՝ 22,6 մարդ/կմ²։


== Վիճակագրություն ==
Համախառն ներքին արտադրանքը կազմել է 1 208 611 510,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 9 404,93 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,765։


== Գավառի կազմ ==
Գավառի կազմի մեջ են մտնում հետևյալ համայնքները.

Արամբարե
Բարա դու Ռիբեյրու
Կամական
Սերու Գրանդի դու Սուլ
Շուվիսկա
Դոն Ֆելիսիանու
Սենտինելա դու Սուլ
Տապիս
Ռեալ Մադրիդի մարզիչների ցանկ

Ռեալ Մադրիդի մարզիչների ցանկ. ստորև տրված է Ռեալ Մադրիդի ֆուտբոլային ակումբի մարզիչների ցանկը։ Ցանկում նշված են 1910 թվականից ի վեր 46 գլխավոր մարզիչները։ Մարզիչները դասվորված են ըստ թվականների։
Առաջին մարզիչը եղել է Արթուր Ջոնսոնը, ով գլխավոր մարզիչ է եղել շուրջ 10 տարի (10 մրցաշրջան)։
Ռեալ Մադրիդի ներկայիս մարզիչը Յուլեն Լոպետեգին է, ով Ռեալի հետ պայմանագիր է կնքել 2018 թվականին։


== Մարզիչների նկարները ==
Ստորև տրված են այն մարզիչնեը, որոնց նկարները կան վիքիպահեստում.

		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		


== Արտաքին հղումներ ==
realmadrid.com
rsssf.com
eyendablanca.galeon.com Archived 2017-06-02 at the Wayback Machine.
bdfutbol.com
(3940) Լարիոն

(3940) Լարիոն (անգլ.՝ Larion), աստերոիդ աստերոիդների գոտի ներքին մասում։ Հայտնաբերվել է 1973 թվականի մարտի 27-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 1,988043 ա. մ., առավելագույնը մոտենում է 1,8764 ա. մ. հեռավորության վրա և հեռանում 2,0997 ա. մ.։ Արեգակի շուրջ մեկ ամբողջական պտույտ է կատարում 1023,85 երկրային օրվա ընթացքում, իր ուղեծրով շարժվելով միջինում 0,351613 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 22,83° անկյուն։
Լարիոն աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3940) Լարիոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Երկրաբանական դարաշրջան

Դարաշրջան երկրաբանական, հարաբերական երկրաբանական ժամանակագրության սանդղակի առավել մեծ միավոր, որն իր հերթին բաժանվում է ժամանակաշրջանների։
Մինչարխեյան դարաշրջանը  - հաշվվում է Արեգակնային համակարգի ձևավորման ժամանակից մինչև մ.թ. 5000 մլն. տարի առաջ։ Որոշ գիտնականներ Արեգակնային համակարգի այժմյան տեսքով ձևավորման սկզբնական ժամանակը հաշվում են մ.թ. 10000-7000 մլն. տարի առաջ։
Արխեյան դարաշրջանը - հանդիսանում է երկրակեղևի հնագույն հաստվածքների և նրանց առաջացմանը համապատասխանող ժամանակաշրջանը, որն ընդգրկում է մ.թ.ա. 5000 մլն.-ից մինչև 2600 մլն. տարին։
Պրոտերոզոյան դարաշրջանն - ընդգրկում է մ.թ.ա. 2600 մլն. տարուց մինչև մ.թ.ա. 570 մլն. տարին։ Այն սովորաբար բաժանվում է՝ ստորին Պրոտերոզոյի (2600-1700), միջին Պրոտերոզոյի (1700-1600) և վերին Պրոտերոզոյի (1600-570)։ Վերին Պրոտերոզոյը նաև անվանում են Ռիֆեյի ժամանակաշրջան, որը իր հերթին բաժանվում է մի քանի ժամանակաշրջանների՝ ստորին Ռիֆեյ (1600-1400), միջին Ռիֆեյ (1400-1000), վերին Ռիֆեյ (1000-670) և նրա վերջին ժամանակաշրջանը, որը կոչվում է Վենդ (670-570)։
Պալեոզոյան դարաշրջանը - հանդիսանում է երկրազարգացման չորրորդ փուլը։ Սկսվել է մ.թ. 570 մլն. տարի առաջ և տևել մինչև մ.թ.ա. 230 մլն. տարին։ Պալեոզոյան դարաշրջանը որպես երկրաբանական դարաշրջան առանձնացրել է անգլիացի երկրաբան Ա. Սեջվիկը 1837-ին Սիլուրի և Դևոնի ժամանակաշրջաններով։ Հետագայում այն լրացվել է և այժմ ընդգրկում է՝ Քեմբրիի, Օրդովիկի, Սիլուրի, Դևոնի, Քարածխային (կամ Կարբոնի) և Պերմի ժամանակաշրջանները։
Մեզոզոյան դարաշրջանն - ընդգրկում է 230-ից մինչև 67 մլն. տարի մ.թ.ա.: Մեզոզոյը առաջին անգամ անջատել է անգլիացի երկրաբան Ջ. Ֆիլիպը, 1841 թ.-ին։ Բաժանվում է երեք ժամանակաշրջանի՝ Տրիասի ժամանակաշրջան, Յուրայի ժամանակաշրջան, Կավճի ժամանակաշրջան։
Կայնոզոյի դարաշրջանն – ընդգրկում է մ.թ.ա. 67 մլն. տարուց մինչև 10 հզ տարին։ Նրա անվանումն առաջարկել է անգլիացի երկրաբան Ջ. Ֆիլիպոսը՝ 1841 թ.-ին։ Բաժանվում է պալեոգենի, նեոգենի և անթրոպոգենի (չորրորդական) ժամանակաշրջանների։
Հոլոցենի ժամանակաշրջանը - երկրի երկրաբանական պատմության վերջին, տակավին չավարտված հատվածն է։ Հոլոցենի սկիզբը սկսվում է մ.թ.ա. 10 հզ տարի առաջ, այն համընկնում է վերջին մայրցամաքային սառցապատման ավարտին Եվրոպայի հյուսիսում։
Անտուն Կանիժլիչ

Անտուն Կանիժլիչ (խորվ.՝ Antun Kanižlić, 1699[…], Պոժեգա, Խորվաթիա - օգոստոսի 24, 1777(1777-08-24)[…], Պոժեգա, Խորվաթիա), Խորվաթ բանաստեղծ և պատմաբան, ճիզվիտ։ 


== Կենսագրություն ==
Անտուն Կանիժլիչը ծնվել է Պոժեգայում, կրթություն է ստացել հայրենի քաղաքում՝ Զագրեբում, Գրացում և Տրնավայում։ Նա միացավ ճիզվիտների միաբանությանը։ Նրա գրական գործունեությունը սերտորեն կապված է կրոնական և կրթական գործի հետ։
Անտուն Կանիժլիչը սովորել է փիլիսոփայություն և աստվածաբանություն Վիեննայի և Գրացի համալսարաններում։ Կանիժլիչի հիմնական բանաստեղծական ստեղծագործությունը «Սուրբ Ռոզալիա, Պալերմոյի աղախին» խորվ.՝ «Sveta Rožalia, panormitanska divica» պոեմն է։ Այս բանաստեղծությունը համարվում է 18-րդ դարի խորվաթական գրականության գլուխգործոցը, և խորվաթ գրականագետ Մատկո Պեժիչը այն անվանել է «ռոկոկոյի գրականության գագաթնակետային նվաճումներից մեկը»։ Բանաստեղծությունը տպագրվել է միայն հեղինակի մահից հետո՝ 1780 թվականին։ Բացի այդ, Կանիժլիչին է պատկանում «Մեծ դժբախտությունների իրական հիմքը» եկեղեցական-պատմական աշխատությունը խորվ.՝ «Kamen pravi smutnje velike», որում մենք խոսում ենք Մեծ Եկեղեցու պառակտումների մասին։ Կանիժլիչի հիմնական գաղափարն այն է, որ պառակտման պատասխանատվությունն ամբողջությամբ հույներինն է և չի ընկնում սլավոնների վրա։


== Գործունեություն ==
Կանիժլիչի վրա ամենաշատ ազդեցությունը կրել են դուբրովնիկ գրողները՝ հիմնականում Իվան Գունդուլիչը, Իգնյատ Ջուրջևիչը և Բունիչ Վուչիչը։ Չափածոներից և տաղերից նա առավել հաճախ օգտագործում է ութնյակային քառյակներ և սեքստիններ և կրկնակի հանգավոր տասներկու, իսկ ոճական կերպարներից՝ փոխաբերություն, մետոնիմիա, պերիֆրազ, անաֆորա և էպիֆորա։ Չնայած նրան բնորոշ են բազմաթիվ ընդհանուր վայրեր, սակայն նրա պոեզիան ունի նաև գեղեցիկ, լիրիկական, անկեղծ պահեր։ Ըստ այս բոլոր հատկանիշների՝ Կանիժլիչը խորվաթական գրականության մեջ համարվում է բարոկկոյի ուշացած ներկայացուցիչ։


== Աշխատանք ==

Sveta Rožalija, full title Sveta Rožalija Panormitanska divica nakićena i ispivana po Antunu Kanižliću Požežaninu
Kamen pravi, smutnje velike


== Գրականություն ==
«Канижлич»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Peharda Matej։ «Gradska knjižnica Požega»։ Gradska knjižnica Požega (խորվաթերեն)։ Վերցված է 2022-05-17 


== Ծանոթագրություններ ==
Տանձուտ (Դրախտիկի վտակ)

Անվան այլ կիրառումների համար տե՛ս՝ Տանձուտ (այլ կիրառումներ)Տանձուտ, գետակ Հայաստանի Գեղարքունիքի մարզում, Դրախտիկ գետի ձախակողմյան օժանդակը։ Սկիզբ է առնում Արգիճի լեռան հյուսիսային լանջերից և Դրախտիկ գյուղի մեջ միախառնվում մայր գետին։ Երկարությունը 3 կմ է։


== Ծանոթագրություններ ==
Թղթախաղ խաղացողները (նկար)

«Թղթախաղ խաղացողները»,  ֆրանսիացի նկարիչ Պոլ Սեզանի հինգ նկարներից բաղկացած շարքից է, որը վրձնել է 1890-1895 թվականներին։  Նկարներն իրարից տարբերվում են թղթախաղ խաղացողների թվով և նկարի չափսերով։ Նկարներից չորսը պահպանվում է 
Ամերիկայի և Եվրոպայի թանգարանում, հինգերորդը մինչև վերջերս պահպանվել է մասնավոր հավաքածուում, մինչև  որ այն գնել են Կատարի իշխանությունները՝ ազգային թանգարանի համար։
2012 թվականի փետրվարին հայտարարվել է այդ շարքի՝ 1892-1893 թվականներին նկարչի վրձնած նկարներից մեկի վաճառքի մասին։ Կատարի էմիր  Համադ բին Խալիֆա ալ-Թանիի ընտանիքը  մասնավոր կոլեկցիոներից համաձայնել է գնել նկարը՝ 250 միլիոն դոլարով։ Այսպիսով՝ Սեզանի նկարը դարձել է այդ պահին վաճառված ամենաթանկ նկարը։


== Պատկերասրահ ==

		
		
		
		


== «Թղթախաղ խաղացողները» Ռուսաստանում ==
2013 թվականի սեպտեմբերին Պետական Էրմիտաժի  Ձմեռային պալատի Ապոլլոնյան սրահում ցուցադրվել է Պոլ Սեզանի «Թղթախաղ խաղացողները» նկարի՝ լոնդոնյան Կուրտոյի արվեստի ինստիտուտ հավաքածուի տարբերակը (Courtauld Institute of Art):


== Ծանոթագրություններ ==
Ռեհեմյաե

Ռեհեմյաե (էստ․՝ Rehemäe), գյուղ Էստոնիայի Հարյումաա նահանգի Նիսսի շրջանում։
2011 թվականի տվյալներով գյուղում բնակվում էր 47 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ուսպենսկոե (գյուղ, Վոսկրեսենսկի շրջան)

Անվան այլ կիրառումների համար տե՛ս՝ ՈւսպենսկոեՈւսպենսկոե (ռուս.՝ Успенское), գյուղ Ռուսաստանի Նիժնի Նովգորոդի մարզի Վոսկրեսենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կադեր Խան

Կադեր Խան (ուրդու՝ قادر خان‎, հոկտեմբերի 22, 1930(1930-10-22), Քաբուլ, Աֆղանստանի թագավորություն - դեկտեմբերի 31, 2018(2018-12-31), Տորոնտո, Կանադա), հնդիկ դերասան և սցենարիստ։ Որպես դերասան խաղացել է ավելի քան 300 ֆիլմում` սկսելով 1973 թվականի «Քար սրտին» ֆիլմով։ Որպես սցենարիստ 200 կինոժապավենի համար գրել է երկխոսություններ։ Տարբեր կատեգորիաներում աչքի է ընկել Filmfare Awards երեք մրցանակով։ 


== Կենսագրություն ==
Խանը ծնվել և մեծացել է Կամանտիպուրում և հետագայում օգտագործել է իր փորձը սցենարներ, իսկ ավելի ուշ՝ պիեսներ  գրելու համար։
Որպես երկխոսության հեղինակ դեբյուտել է «Jawani Diwani» (1972) ֆիլմում, որը գրել է չորս ժամվա ընթացքում Ռեմեշ Բեխլիի՝ Rose Movies-ի պրոդյուսերի խնդրանքով։ Այդ աշխատանքի համար նա ստացել է 1500 ռուփի, իսկ արդեն «Khel Khel Mein» ֆիլմի երկխոսության համար 10 հազար։ Հաջորդ տարում գրել է այն ժամանակվա երկու հայտնի կինոռեժիսորներ Մանմոհանա Դեսայի և Պրակաշ Մեհրի համար «Հավերժական սիրո պատմություն» (1977), «Ամար, Աքբար, Էնթոնի» (1977), «Բեռնակիրը» (1983) և «Գանգա, Ջամնա, Սարասվատի» (1988), ինչպես նաև «Ճակատագրի տիրակալը» (1978), «Որբը» (1981) և «Հարբեցողը» (1984) ֆիլմերի սցենարները։ Նաև աշխատել է հարավային Հնդկաստանի պրոդյուսերական տների և այնպիսի ռեժիսորների հետ, ինչպիսիք են Կ. Ռագհավենդրա Ռաոն, Կ. Բապայան, Դասարի Նարայան Ռաոն, Դ. Ռամանայդուն՝ ստեղծելով սցենարներ և երկխոսություններ այնպիսի հինդի ֆիլմերի ռեմեյքերի համար, ինչպիսիք են «Himmatwala» (1983), «Դատավոր Չոուդհուրի» (1983), «Mawaali» (1983), «Tohfa» (1984), «Haisiyat» (1984), «Naya Kadam» (1984), «Singhasan» (1986): Ընդ որում, նա ոչ միայն բնօրինակ ֆիլմերը թարգմանել է հինդի լեզվով, այլև դրանցում մտցրել է նոր միջավայր, մշակույթ, համատեքստ և հյուսիսի լեզու։
Որպես դերասան Խանը Ռադջեշ Կհաննայի հետ դեբյուտել է «Քար սրտին» (1973) դրամայում՝ խաղալով դատախազի օգնականի ոչ շատ մեծ դերը։ 1990-ական թվականներին Գավինդայի հետ ստեղծել է հիանալի կատակերգական զույգ «Հերոս № 1» (1997) կամ «Փեսացու Ռաջա» (1998) ֆիլմում։


== Ֆիլմագրություն ==


== Ծանոթագրություններ ==
Ուիլ Քին

Ուիլյամ Դեվիդ Քին (անգլ.՝ William David Keane, հունվարի 11, 1993 թվական, Ստոկպորտ, Մեծ Մանչեսթեր, ավելի շատ հայտնի է Ուիլ Քին),անգլիացի ֆուտբոլիստ, Մանչեսթեր Յունայթեդի հարձակվող։ Նա և եղբայրը՝ Մայքլ Քինը, համարվում են Մանչեսթեր Յունայթեդ ակադեմիայի սան։


== Ակումբային Կարիերա ==


=== Մանչեսթեր Յունայթեդ ===
Մանչեսթեր Յունայթեդի կազմում, դեբյուտը նշել է 2011 թվականի դեկտեմբերի 31-ին, Բլեքբեռն Ռովերսի դեմ խաղում, փոխարինելով Ռաֆայելին։
2013 թվականի նոյեմբերից դեկտեմբեր ամիսներին վարձավճարով հանդես է Ուիգան Ատլետիկ ակումբում։ Թիմի կազմում անցկացրեց 4 խաղ։


== Կարիերան հավաքականում ==
2012 թվականի մայիսի 30-ին Անգլիայի մինչև 19 տարեկանների թիմի կազմում, Շվեյցարիայի դեմ խաղում, ստացավ ծանր վնասվածք և բաց թողեց մի քանի ամիս։ Նրա մոտ ախտորոշեցին մկանի կտրվածք։


== Վիճակագրություն ==


== Արտաքին Հղումներ ==
Ֆուտբոլիստի պռեֆիլը ManUtd.com կայքում (անգլ.)
Ֆուտբոլիստի պռոֆիլ Անգլիայի Ֆուտբոլի Ասոցացիայի կայքում (անգլ.) Archived 2011-11-18 at the Wayback Machine.


== Ծանոթագրություններ ==
Չայլար

Չայլար, գյուղ Արևմտյան Հայաստանում, Կիլիկիայի Ադանայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականին Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Bruise Pristine

Bruise Pristine, բրիտանական Placebo խմբի առաջին սինգլն է իրենց անդրանիկ ալբոմից։ Թողարկվել է 1995 թ. մայիսի 12-ին։ 1997 թ.-ին երգը ընտրվել է որպես «Gran Turismo» խաղի սաունդթրեկի մի մաս։


== Պատմություն ==
Ձայնագրված է երկու տարբերակով՝ սինգլ և թրեք ալբոմներ։ Առաջին տարբերակն ավելի շատ երաժշտություն է։ Երգը մեկ անգամ ևս թողարկվել է 1997 թվականին, և Բեծ Բրիտանայի չարթերում հասել մինչև 14-րդ տեղը։ 1997 թվականին այն դարձել է Gran Turismo խաղի սաունթրեքներց մեկը։


== Երգացանկ ==
CD1 

"Bruise Pristine" (Radio edit)
"Then the Clouds Will Open for Me"
"Bruise Pristine" (1" Punch mix)CD2 

"Bruise Pristine"
"Waiting for the Son of Man"
"Bruise Pristine" (Lionrock mix)


== Ծանոթագրություններ ==
Շիռլի Մակլեյն

Շիռլի Մակլեյն (անգլ.՝ Shirley MacLaine, ապրիլի 24, 1934(1934-04-24)[…], Ռիչմոնդ, ԱՄՆ), ամերիկացի դերասանուհի։
Դերասան և ռեժիսոր Ուորեն Բիթիի քույրը։
Խաղացել է 60-ից ավելի ֆիլմերում։ 6 անգամ ներկայացվել է Օսկարի, ստացել 1-ը «Քնքշության լեզուն» ֆիլմի համար Օսկար լավագույն դերասանուհու համար անվանակարգում, 21 անգամ ներկայացվել է Ոսկե Գլոբուսի, ստացել 7-ը։


== Կենսագրություն ==
Շիռլի Մակլեյն Բիթին (անգլ.՝ Shirley MacLean Beaty) ծնվել է Վիրջինիա նահանգի Ռիչմոնդ քաղաքում՝ բապտիստների ընտանիքում։ Նրա հայրը՝ Այրա Օունես Բիթին հոգեբանության պրոֆեսոր էր, իսկ մայրը՝ Քեթլին Կորինան, դրամայի ուսուցիչ։ Նրան կոչել են ի պատիվ 1930-ական թվականներին հայտնի դերասանուհի Շիռլի Թեմպլի։ 1937 թվականին ծնվեց եղբայրը՝ Ուորեն Բիթին, ով նույնպես դերասան էր։
Ընտանիքը բնակություն հաստատվել է Արլինգտոնում, որտեղ Շիռլի Մակլեյնը կրթություն է ստացել։ Մոր ցանկությամբ Մակլեյնը հաճախեց բալետի դասերի, ինչը դարձավ երիտասարդ տարիների հետաքրքրությունը։ Լինելով բարձրահասակ՝ հաճախ խաղում էր տղամարդու դերեր՝ դասարանում տղաների բացակայության պատճառով։ Տարիների ընթացքում Մակլեյնը հասկացավ, որ ունի տգեղ ոտքեր և բարձր հասակ, թողեց բալետը և զբաղվեց էստրադային պարերով։
Ապագա դերասանուհին տեղափոխվեց Նյու Յորք, որտեղ առաջին անգամ դարձավ Բրոդվեյի պարուհի, այնուհետև զբաղվեց դերասանական կարիերայով, իսկ 1954 թվականի «Գիշերազգեստով խաղ» մյուզիքլը դարձավ նրա դեբյուտը։
Մեկ տարի անց Ալֆրեդ Հիչքոքի «Հարրիի հետ անախորժությունները» կատակերգության դետեկտիվը դարձավ նրա կինոդեբյուտը, որի համար արժանացել է «Ոսկե գլոբուս» մրցանակի՝ «Լավագույն դերասանուհի» անվանակարգում։ Դրանից հետո «80 օրում աշխարհի շուրջ» (1956 թվական) արկածային ֆիլմի, ինչպես նաև «Նրանք վազեցին» (1958 թվական) դրամայի համար Շիռլի Մակլինն առաջին անգամ առաջադրվել է Օսկարի։
Երկու տարի անց երկրորդ անգամ առաջադրվել է կինոակադեմիայի մրցանակի, որին հաջորդեց «Ոսկե գլոբուսը»՝ Բիլի Ուայլդերի «Բնակարան» ֆիլմի համար։ Մակլեյի հաջորդ հաջողությունն Օդրի Հեփբերնի հետ «Մանկական ժամ» կինոնկարն էր, որտեղ քննադատները բարձր գնահատեցին դերասանուհու դրամատիկական աշխատանքը։ Ավելի ուշ երկու անգամ առաջադրվել է «Օսկար»-ի՝ «Նուրբ Իրմա» (1963) և «Շրջադարձային կետ» (1977) ֆիլմերում, սակայն 1983 թվականին «Քնքշության լեզուն» ռոմանտիկ դրամայում Ավրորա Գրինուեի դերի համար չստացավ բաղձալի մրցանակը։
Շիռլի Մաքլեյնի այլ նշանակալի դերերից են՝ «Իմ գեյշան» (1962), «Հաճելի Չարիթին» (1969), «Լինելով այնտեղ» (1979), «Տիկին Սուզացկա» (1988), «Բացիկներ անդունդի եզրից» (1990)։
Մտերիմ էր Ֆրենկ Սինատրայի հետ միասին խաղացել են «Եվ նրանք վազեցին» (1958), «Կանկան» և «Օուշենի տասնմեկ ընկերները>» (1960) ֆիլմերում և 1975 թվականին անցկացրեց «Օսկար»-ի մրցանակաբաշխությունը։


== Մրցանակներ և պարգևներ ==
Ամերիկյանի կինոյում ներդրման համար դերասանուհին Հոլիվուդյան փառքի ծառուղում արժանացել է անվանական աստղի։


== Անձնական կյանք ==
1954 - 1982 թվականներին Շիռլի Մաքլեյնը ամուսնացած էր գործարար Սթիվ Փարքերի հետ։ 1956 թվականին ծնվեց նրանց դուստրը՝ Սաչի Փարքերը, ով մոր նման դարձավ դերասանուհի։ Փարքերից բաժանվելուց հետո կարճ ժամանակ ապրել է ռուս կինոռեժիսոր Անդրեյ Կոնչալովսկու հետ։
Շիռլի Մաքլեյնը և Բարբարա Սթրեյզանդը ծնվել են նույն օրը՝ ապրիլի 24-ին և ավանդաբար ամեն տարի նշում են միասին։


== Ֆիլմագրություն ==


== Ծանոթագրություններ ==
Վլադիմիր Շիշով

Վլադիմիր Շիշով (ռուս.՝ Владимир Сергеевич Шишов, փետրվարի 29, 1940(1940-02-29)), խորհրդային և ռուս դիվանագետ, Մավրիտանիայում ԽՍՀՄ և Ռուսաստանի դեսպան (1990-1994), Քուվեյթում Ռուսաստանի դեսպան (1998-2003)։


== Կրթություն ==
1963 թվականին ավարտել է Մոսկվայի միջազգային հարաբերությունների պետական ինստիտուտը։ 1979 թվականին ավարտել է ԽՍՀՄ ԱԳՆ դիվանագիտական ակադեմիան։


== Դիվանագիտական գործունեություն ==
1963 թվականից ԽՍՀՄ և Ռուսաստանի ԱԳՆ կենտրոնական ապարատում և արտասահմանի դիվանագիտական ներկայացուցչություններում տարբեր պաշտոններ է զբաղեցրել։
1982-1988 թվականներին եղել է Ալժիրի Ժողովրդական Ժողովրդավարական Հանրապետությունում ԽՍՀՄ դեսպանության խորհրդական-բանագնաց։
1990 թվականի սեպտեմբերի 4-ից մինչև 1994 թվականի մարտի 22-ը՝ ԽՍՀՄ և Մավրիտանիայի Իսլամական Հանրապետությունում Ռուսաստանի արտակարգ և լիազոր դեսպան։
1994 թվականի օգոստոսից ՌԴ ԱԳՆ հատուկ հանձնարարությունների գծով դեսպան է։ 1994 թվականի դեկտեմբերի 3-ից մինչև 1997 թվականի սեպտեմբերի 19-ը Ադրբեջանի Հանրապետության հետ երկկողմ հարաբերությունների հարցերով բանակցություններում քաղաքական, ռազմական, տնտեսական, սոցիալական և հումանիտար ոլորտներում փոխադարձ հետաքրքրություն ներկայացնող Ռուսաստանի Դաշնության պատվիրակության ղեկավար։
1998 թվականի մարտի 24-ից մինչև 2003 թվականի հունվարի 4-ը Քուվեյթում Ռուսաստանի Դաշնության արտակարգ և լիազոր դեսպան։
2003 թվականից անցել է կենսաթոշակի։


== Դիվանագիտական աստիճան ==
Արտակարգ և լիազոր դեսպան (1990 թվականի սեպտեմբերի 24-ից)։


== Օտար լեզուների իմացություն ==
Տիրապեում է արաբերենին, ֆրանսերենին և անգլերենին։


== Ընտանիք ==
Ամուսնացած է, ունի երկու երեխա։


== Ծանոթագրություններ ==


== Արտաքին հղումներ ==
Կենսագրությունը մեծ կենսագրական հանրագիտարանում(չաշխատող հղում)